ಶಿಂಜೊ ಅಬೆ ಆಪ್ತನಿಗೆ ಒಲಿಯಲಿದೆ ಜಪಾನ್ ಪ್ರಧಾನಿ ಹುದ್ದೆ..! masthmagaa.com: ಜಪಾನ್ನ ನೂತನ ಪ್ರಧಾನಿಯಾಗಿ ಸಂಪುಟದ ಮುಖ್ಯ ಕಾರ್ಯದರ್ಶಿಯಾಗಿದ್ದ ಯೋಶಿಹಿದೆ ಸುಗಾ ಆಯ್ಕೆಯಾಗೋದು ಬಹುತೇಕ ಪಕ್ಕಾ ಆಗಿದೆ. 71 ವರ್ಷದ ಯೋಶಿಹಿದೆ ಸುಗಾ ನಿರ್ಗಮಿತ ಪ್ರಧಾನಿ ಶಿಂಜೊ ಅಬೆ ಅವರ ಆಪ್ತ ಕೂಡ ಹೌದು. ಅಂದ್ಹಾಗೆ ಇಂದು ನಡೆದ ಆಂತರಿಕ ಚುನಾವಣೆಯಲ್ಲಿ ಯೋಶಿಹಿದೆ ಸುಗಾ ಅವರನ್ನು ಜಪಾನ್ನ ಆಡಳಿತ ಪಕ್ಷವಾದ ಲಿಬರಲ್ ಡೆಮಾಕ್ರೆಟಿಕ್ ಪಾರ್ಟಿಯ LDP ನಾಯಕರಾಗಿ ಆಯ್ಕೆ ಮಾಡಲಾಯ್ತು. ಈ ಮೂಲಕ ಪ್ರಧಾನಿಯಾಗುವ ಅವರ ದಾರಿ ಸುಗಮವಾಗಿದೆ. ಆರೋಗ್ಯ ಸಮಸ್ಯೆಯಿಂದ ಬಳಲುತ್ತಿದ್ದ ಶಿಂಜೊ ಅಬೆ ಆಗಸ್ಟ್ನಲ್ಲಿ ಪ್ರಧಾನಿ ಹುದ್ದೆಯಿಂದ ಕೆಳಗಿಳಿಯುವುದಾಗಿ ಘೋಷಿಸಿದ್ದರು. ಅವರ ಉತ್ತರಾಧಿಕಾರಿಯನ್ನು ಆಯ್ಕೆ ಮಾಡಲು ನಡೆದ ಚುನಾವಣೆಯಲ್ಲಿ ಅವರ ಆಪ್ತರೇ ನಿರೀಕ್ಷೆಯಂತೆಯೇ ಸುಲಭ ಗೆಲುವು ಸಾಧಿಸಿದ್ದಾರೆ. ಸುಗಾ ಅವರ ಜೊತೆಗೆ ಮಾಜಿ ರಕ್ಷಣಾ ಸಚಿವರು ಮತ್ತು ಮಾಜಿ ವಿದೇಶಾಂಗ ಸಚಿವರು ಕೂಡ ಚುನಾವಣೆಗೆ ನಿಂತಿದ್ದರು. ಒಟ್ಟು 534 ಮತಗಳ ಪೈಕಿ ಯೋಶಿಹಿದೆ ಸುಗಾ 377 ಮತಗಳನ್ನು ಗಳಿಸಿದ್ರೆ, ಇವರ ಪ್ರತಿಸ್ಪರ್ಧಿಗಳಿಬ್ಬರು ಒಟ್ಟು 157 ಮತಗಳನ್ನು ಮಾತ್ರ ಪಡೆದರು. ಬುಧವಾರ ಜಪಾನ್ ಸಂಸತ್ನಲ್ಲಿ ಪ್ರಧಾನಿ ಆಯ್ಕೆಗೆ ಚುನಾವಣೆ ನಡೆಯಲಿದೆ. ಲಿಬರಲ್ ಡೆಮಾಕ್ರಟಿಕ್ ಪಕ್ಷ ಸಂಸತ್ನಲ್ಲಿ ಬಹುಮತ ಹೊಂದಿರುವುದರಿಂದ ಸುಗಾ ಅವರು ಪ್ರಧಾನಿಯಾಗಿ ಆಯ್ಕೆಯಾಗಲಿದ್ದಾರೆ. masthmagaa.com